পুরসভার হেলথ সেন্টার মানে উপচে পড়া ভিড়। বর্ষার পর আর পুজোর আগে ম্যালেরিয়া-ডেঙ্গির প্রকোপ ছড়ালে তো আর কথাই নেই। পুরসভার হেলথ সেন্টারে গিয়ে ভিড়ের কারণে ফিরে আসতে হয় অনেক রোগীকেই। সারা বছর ধরে স্থানীয় ক্লাব, পার্ক, পুরসভার শিক্ষা প্রতিষ্ঠান বা পুরসভার অফিসে স্বাস্থ্য ক্যাম্প চালাবে পুরসভা সেখানে বিনামূল্যে চিকিৎসা পরিষেবা পাবেন বাসিন্দারা। বিশেষ করে ঘন বসতিপূর্ণ এলাকাগুলিতেই এই পরিষেবা দেওয়া হবে। হঠাত্ কেন এই উদ্যোগ পুরসভার? পুর আধিকারিকদের মতে, অনেক ক্ষেত্রেই দেখা যায়, বাড়ি থেকে অনেকটা দূরে পুরসভার হেলথ সেন্টার। অসুস্থ হলেও দূরত্বের কারণে অনেকেই যেতে চান না। আবার অনেকে জানেনই না তাঁর নিজের ওয়ার্ডের হেলথ সেন্টারটি কোথায়। সেই সমস্যা অনেকটাই মিটিয়ে দেবে সারা বছরের এই স্বাস্থ্য শিবির